Galai Wa Nga Ai Jinghpaw Wunpawng Hkalup Hpung Woi Masa
Tsaban 21 a Buga Hpung Woi Sasana lam hpe myit wa ai shaloi, Ningbaw ningla ni a sat lawat hte byin nga ai hta hkan nna, law law se galai wa nga ai buga hpung woi masa hpe naw jahta mayu ai.
Jinghpaw Wunpawng hpung shingwang kata Hkalup Hpung, Kathawlik, Shanglawt, Ingalikan (Anglican) kaga Evangelical hte Fundamental ni yawng hta shingdu labau masa loi bung nga ai.
Mungdan kata dinghku majan laja lana garai nbyin yang na mabyin,
Mungdan kata dinghku majan nsin sin ai ten na mabyin,
Simsa lam la ngut ai hpang na htoi pru wa ai ramma ni a ningmu ni gaw, Wunpawng ginra langai hta sha raitim, myit mang sumru ai lam ni shai la nga sai.
Mungdan Dinghku majan garai nhpang shi yang, Hpung kata hta, Rev. Dr. Lahtaw Gum Se tsun ai "Karai Kasang Jaw Ya ai Hpaji Mu Sani" hte maren, laika hpaji jawng ni law law hpaw nna tinang madu laika sharin, hkai sun hte galaw sha lam hta hkindu matsun prut ai zawn lani hte lani hka jaw nna bran wa ai hkai nmai hpa, Wunpawng sha ni a gam maka tsawm htap wa ai masa, Hkam kaja lam tsi rung ni, matut mahkai lam ni dai aten e sak hkrung wa ai ni mu kau dat na masai.
Mungdan dinghku majan kata du shang wa ai hte rau, jawng ni nnga mat sai, mare kahtawng ni dumbri dumbra rai mat nna, n gaw htawt, dinghku masha shamat, lam mahkrai di, tsi hte jum nlu sha, shangai wa ai ni ngai zawn kaji hkak hkak, hpaji nlu sharin rai sai. Mare kaba hkan nga ai ni, yi sa lekmat lang, porter hkan na nkam nna hprawng, dinghku kata dap lum hkra nlu yup ai shaning law law rai nna ana ahkya amyu myu hte gasat hkat nga ra ai majaw, asak hpe lahpaw hte hkayawp da ai hpa. Dai aten hta, woi awn la na masha, kanu kawa tai ya ai wa nnga ai zawn buga ni shara mi kaw mare de dat, htawt mat wa, bai shara mi kaw de, nat kau ya re ai gaw, ndai laika ka nga ai BUM SIN WA pyi dum nta shamat myen hprawng hprawng nna nta kaw n yup ai nhtoi ni hti pyi ndang sai, ngu yang dai ni na ramma ni gaw yup mang hkai ai she shadu nga na masai.++++More++++
kac_Latn kac_Latn kac_Latn kac_Latn kac_Latn kac_Latn kac_Latn kac_Latn